Norbert Ketter

Den Norbert Ketter, gebuer de 4. Abrëll 1942 zu Diddeleng, a gestuerwen de 5. Februar 1997 zu Esch-Uelzecht, war e lëtzebuergesche Fotograf.

Den Norbert Ketter huet vun 1961 bis 1967 zu Essen op der Folkwang Universität der Künstedeemools „Folkwangschule für Gestaltung“ studéiert, wou e Meisterschüler beim Professer Otto Steinert war. Hien huet säi Studium 1966 ofgeschloss mat der Examensaarbecht „Die Darstellung der Landschaft in der Frühgeschichte der Fotografie (1840 - 1860)“.

Den Norbert Ketter gouf bekannt duerch seng schwaarz-wäiss Fotoen, déi en zu Lëtzebuerg an am Ausland ausgestallt huet; hien huet tëscht 1963 an 1965 dräimol fir eng länger Zäit a Finnland gelieft.

Seng Fotoen, déi hie selwer vergréissert huet, sinn a villen ëffentleche Gebaier ze gesinn. De gréissten Deel vu senge Fotoen hunn entweeder lëtzebuergesch Landschaften oder Mënschen als Theema. Hien huet mat Hasselblad - Mëttelformatfotoapparate geschafft a ganz vill Zäit un d'Vergréisserunge gehaangen.

No sengem Doud huet den CNA säi komplett fotografescht Wierk opkaaft, an dëst an de Joren dono restauréiert a katalogiséiert.

Den Norbert Ketter war de Brudder vum Schrëftsteller Rolph Ketter a vum Graphiker Heng Ketter.
Ausstellungen
Ausstellungen eleng
1965: „Norbert Ketter - Élève de Otto Steinert“, Galerie Le Studio, Lëtzebuerg
1965-1966: „Hommage à Sibelius“, Finnische Landschaftsfotografien, Esch-Uelzecht a Palais des Beaux-Arts, Bréissel
1967: „Norbert Ketter - Photographies“, Société Française de Photographies, Paräis
1975-1976: „Sou wéi mir sin...“, Fotografien gesitig Behinderter, Théâtre Municipal, Esch-Uelzecht an Théâtre Municipal, Lëtzebuerg
1979: „Paysages de mon pays“, Luxemburgische Landschaftsfotografien, Galerie Paul Brück, Lëtzebuerg
1981-1982: „Überblickschau Norbert Ketter“, Photographies 1961 - 1981, Villa Vauban, Lëtzebuerg
1992-1993: „Des hommes et des images - Regards sur notre société multiculturelle“, Pavillon am Kader vun der Ausstellung imago Luxemburgi, Lissabonn, Lëtzebuerg, Antwerpen, Prag 
1993: „Des hommes et des images“, Erweiterte Wanderausstellung, Galerie municipale, Walfer; Däichhal Ettelbréck; Konschthaus beim Engel, Lëtzebuerg
1994: „Schoul, Haff, Kanner“, Aufnahmen von Kindern auf dem Schulhof, Hessermillen, Eppelduerf
1995: „Ech héieren d'Schmelz net méi...“, Fotografien des ‚Minet‘, Hessermillen, Eppelduerf

Gruppenausstellungen
1963: „Photos - élèves de Otto Steinert“ mat de Steinert-Schüler Frank Deinhard, Peter Thomann a Georges Roeder, Galerie municipale, Esch-Uelzecht
1963: „Prof. Steinert + zijn school“, Bruges, Belsch
1967: „Reckinger Ketter Thurm“ mat de Lëtzebuerger Moler Marc Reckinger an Nico Thurm, Konsdrëffer Scheier, Lëtzebuerg
1973: „Fanfare for Europe - Five Masters of European Photography“ mam Mario Giacomelli, Thomas, Hopker, Ed van Elsken, The Photographers Gallery, London
1973: Bibliothèque nationale, Paräis
1976: Bedeelegung un der Ausstellung „60 Jahre LAV“ (Luxemburger Arbeiter Verband), Lëtzebuerg

Gielercher
1967: Folkwangförderpreis

Literatur
 esch. Esch-Uelzecht: Éditions Claude Diderich, 1970.
 Paysages, Visages, 1981.
 Pays sage. mat Texter vum Vera Langers, Yann Ketter, Jean Back, Guy Rewenig an Nico Helminger, Diddeleng: CNA, 2014, ISBN 978-2-919873-17-3.

 Kuckt och 
 Lëscht vu Fotografen

Kategorie:Lëtzebuergesch Fotografen
Kategorie:Gebuer 1942
Kategorie:Gestuerwen 1997